**Հիմնավորում**

**«Հայաստանի Հանրապետության կառավարության 2017 թվականի հուլիսի 27-ի N904-Ն որոշման մեջ** **լրացում և փոփոխություններ կատարելու մասին» ՀՀ կառավարության որոշման նախագծի ընդունման**

1. **Իրավական ակտի անհրաժեշտությունը (նպատակը).**

Նախագծի ընդունման նպատակը Հայաստանի Հանրապետության կառավարության 2017 թվականի հուլիսի 27-ի N904-Ն որոշման համապատասխանեցումն է ՀՀ հարկային օրենսգրքին։

1. **Կարգավորման հարաբերությունների ներկա վիճակը և առկա խնդիրները**.

ՀՀ հարկային օրենսգրքի 345-րդ հոդվածի 1-ին մասում սահմանված է, թե ինչ նպատակներով հարկային մարմնի կողմից կարող է իրականացվել հսկիչ գնում (գնումներ)։

18.01.2022թ. «Հայաստանի Հանրապետության հարկային օրենսգրքում լրացումներ և փոփոխություններ կատարելու մասին» ՀՕ-20-Ն օրենքի ընդունման արդյունքում վերոնշյալ մասում կատարված լրացմամբ սահմանվել է, որ «Անկանխիկ գործառնությունների մասին» Հայաստանի Հանրապետության օրենքով սահմանված դեպքերում ու կարգով վճարային քարտերի կամ վճարային տեխնոլոգիաների հիման վրա կիրառվող այլ վճարային գործիքների առկայության կամ այդ գործիքների միջոցով վճարումներ ընդունելու համար սահմանված կարգերի ու կանոնների պահանջների պահպանման նկատմամբ ուսումնասիրության նպատակով հարկային մարմինը կարող է իրականացնել հսկիչ գնում (գնումներ)։

Հայաստանի Հանրապետության կառավարության 2017 թվականի հուլիսի 27-ի N904-Ն որոշմամբ հաստատված է հսկիչ գնումների ֆինանսական աղբյուրների և ձեռք բերված ու չվերադարձված ապրանքների տնօրինման կարգը։

14.11.2019թ․ «Հարկային ծառայության մասին» օրենքում փոփոխություններ և լրացում կատարելու մասին» ՀՕ-227-Ն օրենքի ընդունման արդյունքում 01.02.2020թ․-ից ուժը կորցրած է ճանաչվել «Հարկային ծառայության մասին» օրենքի 28-րդ հոդվածը, որով սահմանված էին նյութական խրախուսման և համակարգի զարգացման ֆոնդի հետ կապված կարգավորումները: Խնդիրն այն է, որ որոշման հավելվածի 2-րդ կետի 2-րդ ենթակետի համաձայն՝ հսկիչ գնում կատարելու համար ֆինանսական աղբյուր են համարվում «Հարկային ծառայության մասին» Հայաստանի Հանրապետության օրենքի 28-րդ հոդվածով սահմանված կարգով կազմավորված՝ հարկային մարմնի համակարգի զարգացման ֆոնդի միջոցները:

1. **Առկա խնդիրների առաջարկվող լուծումները.**

Նախագծով առաջարկվում է սահմանել, որ որոշմամբ հաստատված կարգով կարգավորվում են նաև «Անկանխիկ գործառնությունների մասին» Հայաստանի Հանրապետության օրենքով սահմանված դեպքերում ու կարգով վճարային քարտերի կամ վճարային տեխնոլոգիաների հիման վրա կիրառվող այլ վճարային գործիքների առկայության կամ այդ գործիքների միջոցով վճարումներ ընդունելու համար սահմանված կարգերի ու կանոնների պահանջների պահպանման ուսումնասիրության նպատակով հարկային մարմնի կողմից իրականացվող հսկիչ գնումների ֆինանսական աղբյուրների և ձեռք բերված ու չվերադարձված ապրանքների տնօրինման հետ կապված հարաբերությունները։

Միաժամանակ, առաջարկվում է որոշման հավելվածից հանել հարկային մարմնի համակարգի զարգացման ֆոնդի միջոցների հետ կապված կարգավորումները։

1. **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ պետական եկամուտների կոմիտեի կողմից:

1. **Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում ակնկալվում է Հայաստանի Հանրապետության կառավարության 2017 թվականի հուլիսի 27-ի N904-Ն որոշումը համապատասխանեցնել ՀՀ հարկային օրենսգրքի դրույթներին։

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագծի ընդունման կապակցությամբ լրացուցիչ ֆինանսական միջոցների անհրաժեշտություն, պետական բյուջեի եկամուտներում և ծախսերում էական փոփոխութ­յուններ չի նախատեսվում։

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագծի մշակման անհրաժեշտությունը կապված է հետևյալ ռազմավարական փաստաթղթերի հետ՝

1) ՀՀ կառավարության 18.11.2021թ. N 1902-Լ որոշմամբ հաստատված՝ Հայաստանի Հանրապետության կառավարության 2021-2026 թվականների գործունեության միջոցառումների ծրագրի «3. Հարկային հսկողության ռիսկերի կառավարման համակարգերի կատարելագործմամբ ստվերի կրճատում» նպատակի «3.1 Տնտեսավարող սուբյեկտների կողմից իրականացվող գործունեության օրինականության կամ գործարքների լիարժեք փաստաթղթավորման կարգապահության բարելավում, հսկողական գործիքակազմի կատարելագործում» միջոցառում,

2) ՀՀ կառավարության 12.12.2019թ. N 1830-Լ որոշմամբ հաստատված՝ ՀՀ պետական եկամուտների կոմիտեի զարգացման և վարչարարության բարելավման ռազմավարական ծրագրի «2. Վարչարարության արդյունավետության բարձրացում, եկամուտների ավելացում, ստվերի կրճատում» նպատակի «2.1. Հարկային և մաքսային իրավախախտումների կանխարգելում» ենթանպատակ: